Archibald Archer

Archibald Archer (1820–1902)O'Keeffe, Mary: Archer, Archibald (1820-1902), Australian Dictionary of Biography var politiker i delstaten Queensland i Australia. Han var medlem av Queenslands lovgivende forsamling og finansminister (colonial treasurer) i Queensland. Archibald Archer var én av Brødrene Archer, en tidlig nybyggerfamilie i Queensland.

 Liv 
Han var sønn av William Archer.Mennell, Philip (1892): Archibald Archer The Dictionary of Australasian Biography London: Hutchinson & Co. Wikisource Fem år gammel reiste Archibald Archer  med faren til Norge, hvor han også fikk sin utdannelse. Senere tilbrakte han fem år i ingeniørbransjen i Skottland. Archer emigrerte til Australia, hvor han ankom i 1842, men oppholdt seg der kun i fem måneder. Han tilbrakte deretter 13 år i det sørlige Stillehavet og på Sandwichøyene. I sistnevnte var Archer engasjert i kaffe- og sukkerplantasjer.

Han vendte tilbake til Queensland i 1860 og bosatte seg på gården Gracemere.

I 1896 forlot Archer AustraliaThe Capricornian (Rockhampton, Qld : 1875 - 1929): DEATH OF MR. A. ARCHER, Rockhampton, Qld, 22. februar 1902, s. 31 National Library of Australia og døde i familiens norske hjem, Tollerodden, 6. februar 1902, i en alder av 81 år. Dødsattest for Archibald Archer

 Som politiker 
Archer var medlem Queenslands lovgivende forsamling for valgdistriktet Rockhampton 27. juli 1867-19. november 1869,Alphabetical Register of Members of the Legislative Assembly 1860-2012 and of the Legislative Council 1860-1922    Queensland Parliament hvor han assiserte i å få vedtatt Land Act av 1868.

28. november 1878 ble Archer igjen valgt inn i Queenslands lovgivende forsamling, men denne gang som medlem for valgdistriktet Blackall. Han satt der til 23. januar 1886. I denne perioden var han finansminister (colonial treasurer) og utdannelsesminister (secretary for Public Instruction) i den første regjeringen til Thomas McIlwraith 5. januar 1882-13. november 1883. 

5. mai 1888 ble Archer atter en gang valgt inn i Queenslands lovgivende forsamling og atter en gang for valgdistriktet Rockhampton. Han satt til 4. april 1896. Archer var en sterk talsmann for inndeling av Queensland i mindre enheter. I 1892 besøkte Archer Storbritannia sammen med politikeren John Ferguson som en deputasjon på vegne av Central Queensland Territorial Separation League.

 Referanser 

Kategori:Skotter
Kategori:Australske politikere
Kategori:Personer fra Larvik kommune